- लोनी के ईंट कारोबारी की थी फेंकी गई लाश - Amar Ujala Hindi News Live
Home › Uttar Pradesh › Amroha › लोनी के ईंट कारोबारी की थी फेंकी गई लाश
{"_id":"45-25774","slug":"Amroha-25774-45","type":"story","status":"publish","title_hn":"\u0932\u094b\u0928\u0940 \u0915\u0947 \u0908\u0902\u091f \u0915\u093e\u0930\u094b\u092c\u093e\u0930\u0940 \u0915\u0940 \u0925\u0940 \u092b\u0947\u0902\u0915\u0940 \u0917\u0908 \u0932\u093e\u0936","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
लोनी के ईंट कारोबारी की थी फेंकी गई लाश
गजरौला (अमरोहा)। हसनपुर बार्डर पर रस्सी से गला घोंटकर फेंकी गई युवक की लाश लोनी (गाजियाबाद) के ईंट व्यापारी की निकली। वहां की पुलिस द्वारा मृतक के मोबाइल की कॉल डिटेल की लोकेशन के आधार पर यहां पहुंचे परिजनों ने कपड़े देखकर उसकी शिनाख्त की। बाद में पोस्टमार्टम हाउस से शव लेकर लौट गए।
शनिवार को थाने में आए विपुल कुमार गर्ग पुत्र विय कुमार गर्ग निवासी ए 206 इंद्रापुरी लोनी (गाजियाबाद) ने थानाध्यक्ष उपेंद्र यादव से मुलाकात कर उनसे 19 नवंबर को ख्यालीपुर के जंगल में मिली युवक की लाश के संबंध में जानकारी की। कपड़े और फोटो देखने के बाद उन्होंने उसकी शिनाख्त अपने छोटे भाई आशीष कुमार गर्ग के रूप में की। बताया कि 17 नवंबर को एक युवक उनके घर पर आया पर छोटे भाई आशीष को साइट दिखाने की बात कहकर अपने साथ ले गया। नहीं लौटने पर 18 नवंबर को वहीं उसकी गुमशुदगी दर्ज करा दी गई। आशीष के मोबाइल नंबर की कॉल डिटेल और लोकेशन के बाद वह उसकी तलाश में यहां आए हैं। पुलिस ने अमरोहा मोर्चरी से शव मंगवाकर उन्हें सौंप दिया। 19 नवंबर को ख्यालीपुर के जंगल में एक युवक का शव मिला था। उसके गले पर रस्सी लपेटी हुई थी। सिर पर गहरा जख्म था।